CELEX: 32018D1143
Language: el
Date: 2018-08-10 00:00:00
Title: Εκτελεστική απόφαση (ΕΕ) 2018/1143 της Επιτροπής, της 10ης Αυγούστου 2018, για την τροποποίηση των αποφάσεων 92/260/ΕΟΚ και 93/197/ΕΟΚ όσον αφορά την ιογενή αρτηρίτιδα των ιπποειδών [κοινοποιηθείσα υπό τον αριθμό C(2018) 5071] (Κείμενο που παρουσιάζει ενδιαφέρον για τον ΕΟΧ)

16.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/58
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1143 ΤΗΣ ΕΠΙΤΡΟΠΉΣ
         της 10ης Αυγούστου 2018
         για την τροποποίηση των αποφάσεων 92/260/ΕΟΚ και 93/197/ΕΟΚ όσον αφορά την ιογενή αρτηρίτιδα των ιπποειδών
         
            
               [κοινοποιηθείσα υπό τον αριθμό C(2018) 5071]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 15 στοιχείο α) και το στοιχείο β) σημείο ii) πρώτο εδάφιο, το άρθρο 16 παράγραφος 2 και την εισαγωγική φράση του άρθρου 19 και το άρθρο 19 στοιχείο β),
         Εκτιμώντας τα ακόλουθα:
         
                     (1)
                  
                  
                     Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Η εν λόγω οδηγία εξουσιοδοτεί την Επιτροπή να θεσπίζει, μεταξύ άλλων, τους ειδικούς όρους για την προσωρινή αποδοχή εγγεγραμμένων ιπποειδών και τις εισαγωγές ιπποειδών στην Ένωση.
                  
               
                     (2)
                  
                  
                     Η απόφαση 92/260/ΕΟΚ της Επιτροπής (2) προβλέπει ότι τα κράτη μέλη επιτρέπουν την προσωρινή αποδοχή στην Ένωση εγγεγραμμένων αλόγων που συμμορφώνονται με τους όρους υγειονομικού ελέγχου και τις απαιτήσεις κτηνιατρικής πιστοποίησης που καθορίζονται, μεταξύ άλλων, στο παράρτημα II μέρος A έως Ε.
                  
               
                     (3)
                  
                  
                     Η απόφαση 93/197/ΕΟΚ της Επιτροπής (3) προβλέπει ότι τα κράτη μέλη επιτρέπουν την εισαγωγή στην Ένωση εγγεγραμμένων ιπποειδών και ιπποειδών για αναπαραγωγή και κρεατοπαραγωγή που συμμορφώνονται με τους όρους υγειονομικού ελέγχου και τις απαιτήσεις κτηνιατρικής πιστοποίησης που καθορίζονται, μεταξύ άλλων, στο παράρτημα II μέρος A έως Ε.
                  
               
                     (4)
                  
                  
                     Αν προέρχονται από τρίτη χώρα στην οποία δεν αναφέρθηκε επίσημα ιογενής αρτηρίτιδα των ιπποειδών κατά τη διάρκεια των τελευταίων 6 μηνών πριν από την αποστολή στην Ένωση, τα μη ευνουχισμένα αρσενικά ιπποειδή μπορούν να εισάγονται στην Ένωση μόνο αφού έχουν υποβληθεί σε δοκιμές με αρνητικά αποτελέσματα για την ιογενή αρτηρίτιδα των ιπποειδών ή έχουν εμβολιαστεί και επανεμβολιάζονται τακτικά για την καταπολέμηση αυτής της ασθένειας.
                  
               
                     (5)
                  
                  
                     Επιπλέον των απαιτήσεων της Ένωσης για δοκιμές ή για εμβολιασμό των μη ευνουχισμένων αρσενικών ιπποειδών που προορίζονται για είσοδο στην Ένωση, το κεφάλαιο 12.9 του κώδικα υγείας των χερσαίων ζώων («ο Κώδικας») του Παγκόσμιου Οργανισμού για την Υγεία των Ζώων (OIE), Έκδοση 2017 (4) περιλαμβάνει σύσταση σχετικά με τις δοκιμές των μη ευνουχισμένων αρσενικών ιπποειδών για ιογενή αρτηρίτιδα των ιπποειδών.
                  
               
                     (6)
                  
                  
                     Όταν δεν μπορεί να χορηγηθεί δείγμα σπέρματος για δοκιμή από οροθετικό μη ευνουχισμένο αρσενικό ιπποειδές και δεν μπορεί να πιστοποιηθεί ο αδιάλειπτος εμβολιασμός, ένα κατάλληλο εναλλακτικό πρωτόκολλο είναι η δοκιμή ζευγαρώματος αρσενικού ιπποειδούς με δύο οροαρνητικές φοράδες, όπως περιγράφεται στο άρθρο 12.9.2 σημείο 4 στοιχείο α) του Κώδικα, ώστε να διασφαλιστεί ότι τα εν λόγω μη ευνουχισμένα αρσενικά ιπποειδή δεν απέβαλαν τον ιό της αρτηρίτιδας των ιπποειδών στο σπέρμα τους.
                  
               
                     (7)
                  
                  
                     Εξαιτίας των ελλείψεων στον εφοδιασμό με εμβόλια κατά της ιογενούς αρτηρίτιδας των ιπποειδών, είναι αναγκαίο να προβλεφθεί ένα πρωτόκολλο δοκιμής για την ιογενή αρτηρίτιδα των ιπποειδών σύμφωνα με τις συστάσεις του OIE και να τροποποιηθούν τα υγειονομικά πιστοποιητικά που προβλέπονται στο παράρτημα II μέρος A έως E των αποφάσεων 92/260/ΕΟΚ και 93/197/ΕΟΚ αντίστοιχα.
                  
               
                     (8)
                  
                  
                     Ως εκ τούτου, οι αποφάσεις 92/260/ΕΟΚ και 93/197/ΕΟΚ πρέπει να τροποποιηθούν αναλόγως.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα II μέρος Α έως Ε της απόφασης 92/260/ΕΟΚ τροποποιείται σύμφωνα με το παράρτημα I της παρούσας απόφασης.
         
         
            Άρθρο 2
            Το παράρτημα II μέρος Α έως Ε της απόφασης 93/197/ΕΟΚ τροποποιείται σύμφωνα με το παράρτημα IΙ της παρούσας απόφασης.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 10 Αυγούστου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 192 της 23.7.2010, σ. 1.
         
            (2)  Απόφαση 92/260/ΕΟΚ της Επιτροπής, της 10ης Απριλίου 1992, σχετικά με τους υγειονομικούς όρους και την υγειονομική πιστοποίηση που απαιτούνται για την προσωρινή αποδοχή καταχωρημένων ίππων (ΕΕ L 130 της 15.5.1992, σ. 67).
         
            (3)  Απόφαση 93/197/ΕΟΚ της Επιτροπής, της 5ης Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για την αναπαραγωγή και κρεατοπαραγωγή (ΕΕ L 86 της 6.4.1993, σ. 16).
         
            (4)  http://www.oie.int/index.php?id=169&L=0&htmfile=chapitre_eav.htm.
      
      
         
            ΠΑΡΑΡΤΗΜΑ I
            Η απόφαση 92/260/ΕΟΚ τροποποιείται ως εξής:
            
                        1)
                     
                     
                        στα υγειονομικά πιστοποιητικά στο παράρτημα II μέρος Α έως E το στοιχείο ε) σημείο v) του τμήματος ΙΙΙ αντικαθίσταται από το ακόλουθο κείμενο:
                        
                                    «(3) v)
                                 
                                 
                                    όταν ο ίππος που περιγράφεται ανωτέρω είναι μη ευνουχισμένο αρσενικό ηλικίας άνω των 180 ημερών,
                                    
                                                —
                                             
                                             
                                                είτε δηλώθηκε επισήμως ότι εμφανίστηκε ιογενής αρτηρίτιδα στη διάρκεια των τελευταίων 6 μηνών (3)·
                                             
                                          είτε
                                    
                                                —
                                             
                                             
                                                υποβλήθηκε, με αρνητικά αποτελέσματα, σε εξέταση αίματος για την ανίχνευση της ιογενούς αρτηρίτιδας διά της εξουδετέρωσης του ιού σε ορό αραιωμένο σε αναλογία 1 προς 4 (3), επί δείγματος που ελήφθη την … (5), στη διάρκεια των 21 ημερών που προηγούνται της εξαγωγής·
                                                είτε
                                                καθορισμένη ποσότητα σπέρματος υποβλήθηκε σε δοκιμασία απομόνωσης του ιού της ιογενούς αρτηρίτιδας την … (5) στη διάρκεια των 21 ημερών που προηγούνται της αποστολής, με αρνητικό αποτέλεσμα (3)·
                                                είτε
                                                υποβλήθηκε σε δοκιμασία απομόνωσης του ιού, αλυσιδωτή αντίδραση πολυμεράσης (PCR) ή PCR σε πραγματικό χρόνο για την ιογενή αρτηρίτιδα των ιπποειδών, με αρνητικό αποτέλεσμα, σε μερίδα του συνολικού σπέρματος που έχει συλλεχθεί μετά την εξέταση δείγματος αίματος του ίδιου ζώου που ελήφθη στις … (5), εντός διαστήματος 6 μηνών πριν από την ημερομηνία αποστολής, με δοκιμασία εξουδετέρωσης του ιού για την ιογενή αρτηρίτιδα των ιπποειδών με θετικό αποτέλεσμα σε ορό αραιωμένο σε αναλογία τουλάχιστον 1 προς 4 (3)·
                                                είτε
                                                εντός διαστήματος 6 μηνών πριν από την ημερομηνία αποστολής, το αρσενικό ιπποειδές, που είχε προηγουμένως υποβληθεί σε δοκιμασία, με θετικά αποτελέσματα, για αντισώματα του ιού της αρτηρίτιδας των ιπποειδών ή είχε εμβολιαστεί κατά της ιογενούς αρτηρίτιδας των ιπποειδών:
                                                
                                                            α)
                                                         
                                                         
                                                            υποβλήθηκε σε πειραματική σύζευξη, επί δύο συνεχόμενες ημέρες, με τουλάχιστον δύο φοράδες που εκτρέφονται σε απομόνωση κατά τη διάρκεια των 7 ημερών πριν και τουλάχιστον 28 ημέρες μετά την πειραματική σύζευξη, οι οποίες υποβλήθηκαν σε δύο ορολογικές δοκιμές για την ιογενή αρτηρίτιδα των ιπποειδών, με αρνητικό αποτέλεσμα σε ορό αραιωμένο σε αναλογία 1 προς 4 σε δείγματα αίματος που συλλέχθηκαν κατά τη στιγμή της πειραματικής σύζευξης και τουλάχιστον 28 ημέρες μετά την πειραματική σύζευξη, και
                                                         
                                                      
                                                            β)
                                                         
                                                         
                                                            υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών που πραγματοποιήθηκε σε δείγμα αίματος που είχε ληφθεί εντός 21 ημερών πριν από την ημερομηνία αποστολής στις … (5):
                                                            
                                                                        —
                                                                     
                                                                     
                                                                        είτε με θετικό αποτέλεσμα σε ορό αραιωμένο σε αναλογία τουλάχιστον 1 προς 4 (3), είτε
                                                                     
                                                                  
                                                                        —
                                                                     
                                                                     
                                                                        με αρνητικό αποτέλεσμα σε ορό αραιωμένο σε αναλογία 1 προς 4 (3)·
                                                                     
                                                                  
                                                      
                                          είτε
                                    
                                                —
                                             
                                             
                                                εμβολιάστηκε κατά της ιογενούς αρτηρίτιδας την … (5), υπό την επίβλεψη επίσημου κτηνιάτρου, με εμβόλιο εγκεκριμένο από την αρμόδια αρχή, σύμφωνα με τα ακόλουθα προγράμματα για τον αρχικό εμβολιασμό, και έχει επανεμβολιαστεί σε τακτικά διαστήματα: (3)
                                             
                                          
                                                
                                                   Προγράμματα για τον αρχικό εμβολιασμό κατά της ιογενούς αρτηρίτιδας των ιπποειδών:
                                                
                                                
                                                   
                                                      Οδηγία
                                                   : Να διαγραφούν τα προγράμματα εμβολιασμού που δεν αφορούν τον ανωτέρω περιγραφόμενο ίππο.
                                                
                                                
                                                   Να ελεγχθούν προς επαλήθευση οι πιστοποιήσεις δοκιμασιών προ του εμβολιασμού, των εμβολιασμών και των επανεμβολιασμών.
                                                
                                                
                                                            α)
                                                         
                                                         
                                                            Ο εμβολιασμός πραγματοποιήθηκε την ημέρα αιμοληψίας που έδωσε αρνητικά αποτελέσματα στη δοκιμασία εξουδετέρωσης του ιού σε ορό αραιωμένο σε αναλογία 1 προς 4 (3)· είτε
                                                         
                                                      
                                                            β)
                                                         
                                                         
                                                            ο εμβολιασμός πραγματοποιήθηκε κατά τη διάρκεια απομόνωσης όχι μεγαλύτερης των 15 ημερών, υπό την επίβλεψη επίσημου κτηνιάτρου και η απομόνωση άρχισε την ημέρα κατά την οποία ελήφθη δείγμα αίματος που υποβλήθηκε στο χρονικό αυτό διάστημα σε δοκιμασία εξουδετέρωσης του ιού σε ορό αραιωμένο σε αναλογία 1 προς 4 με αρνητικά αποτελέσματα (3)· είτε
                                                         
                                                      
                                                            γ)
                                                         
                                                         
                                                            ο εμβολιασμός πραγματοποιήθηκε όταν το ζώο είχε ηλικία μεταξύ 180 και 270 ημερών, κατά τη διάρκεια περιόδου απομόνωσης υπό την επίβλεψη επίσημου κτηνιάτρου. Κατά τη διάρκεια της περιόδου απομόνωσης ελήφθησαν δύο δείγματα αίματος, σε διάστημα άνω των δέκα ημερών, που έδωσαν σταθερό ή μειούμενο τίτλο αντισωμάτων στη δοκιμασία εξουδετέρωσης του ιού για την ανίχνευση ιογενούς αρτηρίτιδας των ιπποειδών (3)· είτε
                                                         
                                                      
                                                            δ)
                                                         
                                                         
                                                            ο εμβολιασμός πραγματοποιήθηκε αφού το ζώο υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών με αρνητικό αποτέλεσμα σε ορό αραιωμένο σε αναλογία 1 προς 4, από δείγμα αίματος που ελήφθη το νωρίτερο 7 ημέρες μετά την έναρξη μιας περιόδου συνεχούς απομόνωσης που κράτησε μέχρι την 21η ημέρα μετά τον εμβολιασμό (3)· είτε
                                                         
                                                      
                                                            ε)
                                                         
                                                         
                                                            ο εμβολιασμός πραγματοποιήθηκε στην ηλικία των 180 έως 250 ημερών, αφού το ζώο υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών με αρνητικό αποτέλεσμα σε ορό αραιωμένο σε αναλογία 1 προς 4, ή εξετάστηκε την ίδια ημέρα από το ίδιο εργαστήριο με σταθερούς ή μειούμενους τίτλους σε δύο δείγματα αίματος που ελήφθησαν με διαφορά τουλάχιστον 14 ημερών (3)·
                                                         
                                                      
                                          είτε
                                    
                                                —
                                             
                                             
                                                τυχόν απαιτήσεις για δοκιμασία για ιογενή αρτηρίτιδα των ιπποειδών ή για εμβολιασμό κατά της ιογενούς αρτηρίτιδας των ιπποειδών έχουν αρθεί με την πράξη … (να προστεθεί παραπομπή στη σχετική νομική πράξη της Ένωσης) της Ένωσης, με το σκεπτικό ότι το ζώο έχει εισαχθεί προσωρινά στην Ένωση για να συμμετάσχει στην ιππική εκδήλωση που προσδιορίζεται στη συγκεκριμένη νομική πράξη και το ζώο παραμένει μακριά από άλλα ιπποειδή που δεν συμμετέχουν στην εν λόγω εκδήλωση, και επιπλέον απαγορεύεται κάθε αναπαραγωγική δραστηριότητα, συμπεριλαμβανομένης της συλλογής σπέρματος, κατά τη διάρκεια της προσωρινής παραμονής του εντός της Ένωσης (3)·»·
                                             
                                          
                              
                  
                        2)
                     
                     
                        στα υγειονομικά πιστοποιητικά στο παράρτημα II μέρη Α, Β και Δ, η υποσημείωση 6 απαλείφεται·
                     
                  
                        3)
                     
                     
                        στα υγειονομικά πιστοποιητικά στο παράρτημα II μέρη Γ και Ε, η υποσημείωση 7 απαλείφεται·
                     
                  
      
      
         
            ΠΑΡΑΡΤΗΜΑ II
            Η απόφαση 93/197/ΕΟΚ τροποποιείται ως εξής:
            
                        1)
                     
                     
                        στα υγειονομικά πιστοποιητικά στο παράρτημα II μέρη Α, Γ, Δ, και E το στοιχείο ε) σημείο v) του τμήματος ΙΙΙ αντικαθίσταται από το ακόλουθο κείμενο:
                        
                                    «(3) v)
                                 
                                 
                                    όταν ο ίππος που περιγράφεται ανωτέρω είναι μη ευνουχισμένο αρσενικό ηλικίας άνω των 180 ημερών,
                                    
                                                —
                                             
                                             
                                                είτε δηλώθηκε επισήμως ότι δεν εμφανίστηκε ιογενής αρτηρίτιδα στη διάρκεια των τελευταίων 6 μηνών (3)·
                                             
                                          είτε
                                    
                                                —
                                             
                                             
                                                υποβλήθηκε, με αρνητικά αποτελέσματα, σε εξέταση αίματος για την ανίχνευση της ιογενούς αρτηρίτιδας διά της εξουδετέρωσης του ιού σε ορό αραιωμένο σε αναλογία 1 προς 4 (3), επί δείγματος που ελήφθη την … (4), στη διάρκεια των 21 ημερών που προηγούνται της εξαγωγής·
                                                είτε
                                                καθορισμένη ποσότητα σπέρματος υποβλήθηκε σε δοκιμασία απομόνωσης του ιού της ιογενούς αρτηρίτιδας την … (4) στη διάρκεια των 21 ημερών που προηγούνται της εξαγωγής, με αρνητικό αποτέλεσμα (3)·
                                                είτε
                                                υποβλήθηκε σε δοκιμασία απομόνωσης του ιού, αλυσιδωτή αντίδραση πολυμεράσης (PCR) ή PCR σε πραγματικό χρόνο για την ιογενή αρτηρίτιδα των ιπποειδών, με αρνητικό αποτέλεσμα, σε μερίδα του συνολικού σπέρματος που έχει συλλεχθεί μετά την ημερομηνία που ελήφθη δείγμα αίματος του ίδιου ζώου στις … (4), εντός διαστήματος 6 μηνών πριν από την ημερομηνία αποστολής, με δοκιμασία εξουδετέρωσης του ιού για την ιογενή αρτηρίτιδα των ιπποειδών με θετικό αποτέλεσμα σε ορό αραιωμένο σε αναλογία τουλάχιστον 1 προς 4 (3)·
                                                είτε
                                                εντός διαστήματος 6 μηνών πριν από την ημερομηνία αποστολής, το αρσενικό ιπποειδές, που είχε προηγουμένως υποβληθεί σε δοκιμασία, με θετικά αποτελέσματα, για αντισώματα του ιού της αρτηρίτιδας των ιπποειδών ή είχε εμβολιαστεί κατά της ιογενούς αρτηρίτιδας των ιπποειδών:
                                                
                                                            α)
                                                         
                                                         
                                                            υποβλήθηκε σε πειραματική σύζευξη, επί δύο συνεχόμενες ημέρες, με τουλάχιστον δύο φοράδες που εκτρέφονται σε απομόνωση κατά τη διάρκεια των 7 ημερών πριν και τουλάχιστον 28 ημέρες μετά την πειραματική σύζευξη, οι οποίες υποβλήθηκαν σε δύο ορολογικές δοκιμές για την ιογενή αρτηρίτιδα των ιπποειδών, με αρνητικό αποτέλεσμα σε ορό αραιωμένο σε αναλογία 1 προς 4 σε δείγματα αίματος που συλλέχθηκαν κατά τη στιγμή της πειραματικής σύζευξης και τουλάχιστον 28 ημέρες μετά την πειραματική σύζευξη, και
                                                         
                                                      
                                                            β)
                                                         
                                                         
                                                            υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών που πραγματοποιήθηκε σε δείγμα αίματος που είχε ληφθεί εντός 21 ημερών πριν από την ημερομηνία αποστολής στις … (4):
                                                            
                                                                        —
                                                                     
                                                                     
                                                                        είτε με θετικό αποτέλεσμα σε ορό αραιωμένο σε αναλογία τουλάχιστον 1 προς 4 (3), είτε
                                                                     
                                                                  
                                                                        —
                                                                     
                                                                     
                                                                        με αρνητικό αποτέλεσμα σε ορό αραιωμένο σε αναλογία 1 προς 4 (3)·
                                                                     
                                                                  
                                                      
                                          είτε
                                    
                                                —
                                             
                                             
                                                εμβολιάστηκε κατά της ιογενούς αρτηρίτιδας την … (4), υπό την επίβλεψη επίσημου κτηνιάτρου, με εμβόλιο εγκεκριμένο από την αρμόδια αρχή, σύμφωνα με τα ακόλουθα προγράμματα για τον αρχικό εμβολιασμό, και έχει επανεμβολιαστεί σε τακτικά διαστήματα: (3)
                                             
                                          
                              
                                    
                                       Προγράμματα για τον αρχικό εμβολιασμό κατά της ιογενούς αρτηρίτιδας των ιπποειδών:
                                    
                                    
                                       
                                          Οδηγία
                                       : Να διαγραφούν τα προγράμματα εμβολιασμού που δεν αφορούν τον ανωτέρω περιγραφόμενο ίππο.
                                    
                                    
                                       Να ελεγχθούν προς επαλήθευση οι πιστοποιήσεις δοκιμασιών προ του εμβολιασμού, των εμβολιασμών και των επανεμβολιασμών.
                                    
                                    
                                                α)
                                             
                                             
                                                Ο εμβολιασμός πραγματοποιήθηκε την ημέρα αιμοληψίας που έδωσε αρνητικά αποτελέσματα στη δοκιμασία εξουδετέρωσης του ιού σε ορό αραιωμένο σε αναλογία 1 προς 4 (3)· είτε
                                             
                                          
                                                β)
                                             
                                             
                                                ο εμβολιασμός πραγματοποιήθηκε κατά τη διάρκεια απομόνωσης όχι μεγαλύτερης των 15 ημερών, υπό την επίβλεψη επίσημου κτηνιάτρου και η απομόνωση άρχισε την ημέρα κατά την οποία ελήφθη δείγμα αίματος που υποβλήθηκε στο χρονικό αυτό διάστημα σε δοκιμασία εξουδετέρωσης του ιού σε ορό αραιωμένο σε αναλογία 1 προς 4 με αρνητικά αποτελέσματα (3)· είτε
                                             
                                          
                                                γ)
                                             
                                             
                                                ο εμβολιασμός πραγματοποιήθηκε όταν το ζώο είχε ηλικία μεταξύ 180 και 270 ημερών, κατά τη διάρκεια περιόδου απομόνωσης υπό την επίβλεψη επίσημου κτηνιάτρου. Κατά τη διάρκεια της περιόδου απομόνωσης ελήφθησαν δύο δείγματα αίματος, σε διάστημα άνω των δέκα ημερών, που έδωσαν σταθερό ή μειούμενο τίτλο αντισωμάτων στη δοκιμασία εξουδετέρωσης του ιού για την ανίχνευση ιογενούς αρτηρίτιδας των ιπποειδών (3)· είτε
                                             
                                          
                                                δ)
                                             
                                             
                                                ο εμβολιασμός πραγματοποιήθηκε αφού το ζώο υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών με αρνητικό αποτέλεσμα σε ορό αραιωμένο σε αναλογία 1 προς 4, από δείγμα αίματος που ελήφθη το νωρίτερο 7 ημέρες μετά την έναρξη μιας περιόδου συνεχούς απομόνωσης που κράτησε μέχρι την 21η ημέρα μετά τον εμβολιασμό (3)· είτε
                                             
                                          
                                                ε)
                                             
                                             
                                                ο εμβολιασμός πραγματοποιήθηκε στην ηλικία των 180 έως 250 ημερών, αφού το ζώο υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών με αρνητικό αποτέλεσμα σε ορό αραιωμένο σε αναλογία 1 προς 4, ή εξετάστηκε την ίδια ημέρα από το ίδιο εργαστήριο με σταθερούς ή μειούμενους τίτλους σε δύο δείγματα αίματος που ελήφθησαν με διαφορά τουλάχιστον 14 ημερών (3)·»·
                                             
                                          
                              
                  
                        2)
                     
                     
                        στο υγειονομικό πιστοποιητικό στο παράρτημα II μέρος Β, το στοιχείο ε) σημείο v) του τμήματος ΙΙΙ αντικαθίσταται από το ακόλουθο κείμενο:
                        
                                    «(2) v)
                                 
                                 
                                    όταν ο ίππος που περιγράφεται ανωτέρω είναι μη ευνουχισμένο αρσενικό ηλικίας άνω των 180 ημερών,
                                    
                                                —
                                             
                                             
                                                είτε δηλώθηκε επισήμως ότι δεν εμφανίστηκε ιογενής αρτηρίτιδα στη διάρκεια των τελευταίων 6 μηνών (2)·
                                             
                                          είτε
                                    
                                                —
                                             
                                             
                                                υποβλήθηκε, με αρνητικά αποτελέσματα, σε εξέταση αίματος για την ανίχνευση της ιογενούς αρτηρίτιδας διά της εξουδετέρωσης του ιού σε ορό αραιωμένο σε αναλογία 1 προς 4 (2), επί δείγματος που ελήφθη την … (4), στη διάρκεια των 21 ημερών που προηγούνται της εξαγωγής·
                                                είτε
                                                καθορισμένη ποσότητα σπέρματος υποβλήθηκε σε δοκιμασία απομόνωσης του ιού της ιογενούς αρτηρίτιδας την … (4) στη διάρκεια των 21 ημερών που προηγούνται της εξαγωγής, με αρνητικό αποτέλεσμα (2)·
                                                είτε
                                                υποβλήθηκε σε δοκιμασία απομόνωσης του ιού, αλυσιδωτή αντίδραση πολυμεράσης (PCR) ή PCR σε πραγματικό χρόνο για την ιογενή αρτηρίτιδα των ιπποειδών, με αρνητικό αποτέλεσμα, σε μερίδα του συνολικού σπέρματος που έχει συλλεχθεί μετά την ημερομηνία που ελήφθη δείγμα αίματος του ίδιου ζώου στις … (4), εντός διαστήματος 6 μηνών πριν από την ημερομηνία αποστολής, με δοκιμασία εξουδετέρωσης του ιού για την ιογενή αρτηρίτιδα των ιπποειδών με θετικό αποτέλεσμα σε ορό αραιωμένο σε αναλογία τουλάχιστον 1 προς 4 (2)·
                                                είτε
                                                εντός διαστήματος 6 μηνών πριν από την ημερομηνία αποστολής, το αρσενικό ιπποειδές, που είχε προηγουμένως υποβληθεί σε δοκιμασία, με θετικά αποτελέσματα, για αντισώματα του ιού της αρτηρίτιδας των ιπποειδών ή είχε εμβολιαστεί κατά της ιογενούς αρτηρίτιδας των ιπποειδών:
                                                
                                                            α)
                                                         
                                                         
                                                            υποβλήθηκε σε πειραματική σύζευξη, επί δύο συνεχόμενες ημέρες, με τουλάχιστον δύο φοράδες που εκτρέφονται σε απομόνωση κατά τη διάρκεια των 7 ημερών πριν και τουλάχιστον 28 ημέρες μετά την πειραματική σύζευξη, οι οποίες υποβλήθηκαν σε δύο ορολογικές δοκιμές για την ιογενή αρτηρίτιδα των ιπποειδών, με αρνητικό αποτέλεσμα σε ορό αραιωμένο σε αναλογία 1 προς 4 σε δείγματα αίματος που συλλέχθηκαν κατά τη στιγμή της πειραματικής σύζευξης και τουλάχιστον 28 ημέρες μετά την πειραματική σύζευξη, και
                                                         
                                                      
                                                            β)
                                                         
                                                         
                                                            υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών που πραγματοποιήθηκε σε δείγμα αίματος που είχε ληφθεί εντός 21 ημερών πριν από την ημερομηνία αποστολής στις … (4):
                                                            
                                                                        —
                                                                     
                                                                     
                                                                        είτε με θετικό αποτέλεσμα σε ορό αραιωμένο σε αναλογία τουλάχιστον 1 προς 4 (2), είτε
                                                                     
                                                                  
                                                                        —
                                                                     
                                                                     
                                                                        με αρνητικό αποτέλεσμα σε ορό αραιωμένο σε αναλογία 1 προς 4 (2)·
                                                                     
                                                                  
                                                      
                                          είτε
                                    
                                                —
                                             
                                             
                                                εμβολιάστηκε κατά της ιογενούς αρτηρίτιδας την … (4), υπό την επίβλεψη επίσημου κτηνιάτρου, με εμβόλιο εγκεκριμένο από την αρμόδια αρχή, σύμφωνα με τα ακόλουθα προγράμματα για τον αρχικό εμβολιασμό, και έχει επανεμβολιαστεί σε τακτικά διαστήματα: (2)
                                             
                                          
                              
                                    
                                       Προγράμματα για τον αρχικό εμβολιασμό κατά της ιογενούς αρτηρίτιδας των ιπποειδών
                                    
                                    
                                       
                                          Οδηγία
                                       : Να διαγραφούν τα προγράμματα εμβολιασμού που δεν αφορούν τον ανωτέρω περιγραφόμενο ίππο.
                                    
                                    
                                       Να ελεγχθούν προς επαλήθευση οι πιστοποιήσεις δοκιμασιών προ του εμβολιασμού, των εμβολιασμών και των επανεμβολιασμών.
                                    
                                    
                                                α)
                                             
                                             
                                                ο εμβολιασμός πραγματοποιήθηκε την ημέρα αιμοληψίας που έδωσε αρνητικά αποτελέσματα στη δοκιμασία εξουδετέρωσης του ιού σε ορό αραιωμένο σε αναλογία 1 προς 4 (2)· είτε
                                             
                                          
                                                β)
                                             
                                             
                                                ο εμβολιασμός πραγματοποιήθηκε κατά τη διάρκεια απομόνωσης όχι μεγαλύτερης των 15 ημερών, υπό την επίβλεψη επίσημου κτηνιάτρου και η απομόνωση άρχισε την ημέρα κατά την οποία ελήφθη δείγμα αίματος που υποβλήθηκε στο χρονικό αυτό διάστημα σε δοκιμασία εξουδετέρωσης του ιού σε ορό αραιωμένο σε αναλογία 1 προς 4 με αρνητικά αποτελέσματα (2)· είτε
                                             
                                          
                                                γ)
                                             
                                             
                                                ο εμβολιασμός πραγματοποιήθηκε όταν το ζώο είχε ηλικία μεταξύ 180 και 270 ημερών, κατά τη διάρκεια περιόδου απομόνωσης υπό την επίβλεψη επίσημου κτηνιάτρου. Κατά τη διάρκεια της περιόδου απομόνωσης ελήφθησαν δύο δείγματα αίματος, σε διάστημα άνω των δέκα ημερών, που έδωσαν σταθερό ή μειούμενο τίτλο αντισωμάτων στη δοκιμασία εξουδετέρωσης του ιού για την ανίχνευση ιογενούς αρτηρίτιδας των ιπποειδών (2)· είτε
                                             
                                          
                                                δ)
                                             
                                             
                                                ο εμβολιασμός πραγματοποιήθηκε αφού το ζώο υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών με αρνητικό αποτέλεσμα σε ορό αραιωμένο σε αναλογία 1 προς 4, από δείγμα αίματος που ελήφθη το νωρίτερο 7 ημέρες μετά την έναρξη μιας περιόδου συνεχούς απομόνωσης που κράτησε μέχρι την 21η ημέρα μετά τον εμβολιασμό (2)· είτε
                                             
                                          
                                                ε)
                                             
                                             
                                                ο εμβολιασμός πραγματοποιήθηκε στην ηλικία των 180 έως 250 ημερών, αφού το ζώο υποβλήθηκε σε δοκιμασία εξουδετέρωσης του ιού για την ιογενή αρτηρίτιδα των ιπποειδών με αρνητικό αποτέλεσμα σε ορό αραιωμένο σε αναλογία 1 προς 4, ή εξετάστηκε την ίδια ημέρα από το ίδιο εργαστήριο με σταθερούς ή μειούμενους τίτλους σε δύο δείγματα αίματος που ελήφθησαν με διαφορά τουλάχιστον 14 ημερών (2)·».